ai4bharat/Pralekha huggingface dataset:
पंतप्रधान कार्यालय
महिलांच्या जागतिक मुष्टियुद्ध अजिंक्यपद स्पर्धेत सुवर्ण पदक पटकावणाऱ्या निखत झरीन हिचे पंतप्रधानांनी केले अभिनंदन
कांस्य पदक विजेत्या मनिषा मौन आणि परवीन हुडा यांचेही केले अभिनंदन
नवी दिल्ली, 19 मे 2022
महिलांच्या जागतिक मुष्टियुद्ध अजिंक्यपद स्पर्धेत सुवर्ण पदक पटकावणाऱ्या निखत झरीन हिचे पंतप्रधान नरेंद्र मोदी यांनी अभिनंदन केले आहे. कांस्य पदक विजेत्या मनिषा मौन आणि परवीन हुडा यांचेही पंतप्रधानांनी अभिनंदन केले आहे.
“आपल्या मुष्टियोद्ध्यांनी आपल्याला अभिमान वाटावा अशी कामगिरी बजावली आहे! महिलांच्या जागतिक मुष्टियुद्ध अजिंक्यपद स्पर्धेत सुवर्ण पदक मिळवल्याबद्दल निखत झरीन हिचे अभिनंदन. याच स्पर्धेत कांस्य पदक मिळवणाऱ्या मनिषा मौन आणि परवीन हुडा यांचेही मी अभिनंदन करतो,” असा अभिनंदनपर ट्वीट संदेश पंतप्रधानांनी पाठवला आहे.N.Chitale/R.Bedekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
जग हवामान बदलाच्या समस्येच्या विळख्यात असताना आम्ही जगाला मार्ग दाखवला आणि मिशन लाईफ हा पर्यावरणस्नेही जीवनशैलीचा उपक्रम सुरू केला - पंतप्रधान नरेंद्र मोदी
नवी दिल्ली, 15 ऑगस्ट 2023
77व्या स्वातंत्र्यदिनी नवी दिल्लीत ऐतिहासिक लाल किल्ल्याच्या तटबंदीवरून संबोधित करताना पंतप्रधान नरेंद्र मोदी यांनी सांगितले की आम्ही जी-20 शिखर परिषदेसाठी ‘एक जग, एक कुटुंब, एक भविष्य’ ही संकल्पना मांडली आणि या दिशेने काम करत आहोत. जग हवामान बदलाच्या समस्येच्या विळख्यात असताना आम्ही जगाला मार्ग दाखवला आहे आणि मिशन लाईफ हा पर्यावरणस्नेही जीवनशैलीचा उपक्रम सुरू केला आहे.
पंतप्रधान म्हणाले की आम्ही जगासोबत आंतरराष्ट्रीय सौर आघाडी तयार केली आणि आता अनेक देश या आघाडीचा भाग बनले आहेत. आम्ही जैवविविधतेवर भर दिला आहे आणि बिग कॅट आघाडी स्थापन केली आहे, अशी माहिती त्यांनी दिली.S.Bedekar/S.Patil/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
मत्स्योत्पादन, पशुविकास आणि दुग्धविकास मंत्रालय
जन औषधी दिवस सोहळ्याच्या समारोपदिन कार्यक्रमाला केंद्रीय राज्यमंत्री डॉक्टर एल मुरुगन उपस्थित
जन औषधी दिवस सोहळ्याच्या समारोप दिन कार्यक्रमाच्या प्रारंभाला केंद्रीय मत्स्यपालन- पशुसंवर्धन आणि दुग्धविकास राज्यमंत्री, तसंच माहिती आणि प्रसारण राज्यमंत्री डॉक्टर एल मुरुगन यांनी आज नवी दिल्लीतल्या आयपेक्स भवन इथे उपस्थिती लावली.
देशभरातील 36 राज्ये आणि केंद्रशासित प्रदेशातील सर्व जिल्ह्यांमध्ये 28 फेब्रुवारी 2023 पर्यंत 9 हजार 182 प्रधानमंत्री भारतीय जन औषधी केंद्र कार्यरत आहेत. जन औषधी केंद्रांमध्ये मिळणारी औषधे ब्रॅण्डेड औषधांच्या बाजारभावापेक्षा किमान 50 टक्के तर काही बाबतीत 80 ते 90 टक्के स्वस्त आहेत.प्रधानमंत्री भारतीय जन औषधी केंद्रांमधून, प्रधानमंत्री भारतीय जन औषधी योजनेद्वारे 1 हजार 759 औषधे आणि 280 वैद्यकीय उपकरणं तसेच वैद्यकीय वापराच्या वस्तू विक्रीसाठी उपलब्ध आहेत. 2022-23 या आर्थिक वर्षात 28 फेब्रुवारी 2023 पर्यंत, 565 नवीन प्रधानमंत्री भारतीय जन औषधी केंद्र सुरू झाली आणि त्या द्वारे पीएमबीआय अर्थात फार्मास्युटिकल अँड मेडिकल डिव्हाईसेस ब्युरो ऑफ इंडिया म्हणजेच भारतीय औषधे आणि वैद्यकीय उपकरण विभागाने, 1095 कोटी रुपयांची विक्री केली आहे. त्यामुळे देशातल्या नागरिकांच्या वैद्यकीय खर्चात सुमारे 6 हजार 600 कोटी रुपयांची बचत झाली आहे.
नवी दिल्लीत जन औषधी जन चेतना अभियानाची सुरुवात करणाऱ्या जन औषधी रथाला, केंद्रीय रसायन आणि खत मंत्री डॉक्टर मनसुख मांडवीय यांनी हिरवा झेंडा दाखवल्यानंतर, पाचव्या जन औषधी सोहळ्याला देशभरात सुरुवात झाली होती.
ही योजना सरकारी संस्थांसह काही खाजगी व्यावसायिक सुद्धा राबवत आहेत. यासाठी ब्रॅंडेड औषधांची किरकोळ विक्री करणारी दुकाने उघडण्यात आली असून त्याद्वारे अॅलोपॅथिक औषधांची परवडणाऱ्या दरात विक्री करण्यात येते. देशभरात सर्व स्तरातील विशेषतः गरीब आणि वंचित घटकातील नागरिकांना दर्जेदार औषधे खात्रीपूर्वक उपलब्ध व्हावीत, दर्जेदार वस्तू साठी जास्त किंमतच मोजावी लागते हा गैरसमज दूर करत जेनेरीक औषधांबाबत जनजागृती, लोकप्रबोधन आणि प्रसिद्धीच्या माध्यमातून करणे आणि ही योजना राबवण्यासाठी खाजगी व्यावसायिकांना सामावून घेऊन रोजगाराच्या जास्तीत जास्त संधी उपलब्ध करून देणे, हे योजना राबवण्या मागचे प्रमुख उद्देश आहेत.
"प्रधानमंत्री भारतीय जनऔषधी योजना”, हा भारत सरकारच्या औषधनिर्माण विभागाचा एक उदात्त उपक्रम आहे आणि तो किफायतशीर किमतीत दर्जेदार औषधे उपलब्ध करून, सर्वसामान्य जनतेला चांगले परिणाम मिळवून देण्याच्या आपल्या प्रयत्नात यशस्वी ठरला आहे. या योजने अंतर्गत 9100 हून जास्त दुकानं कार्यरत आहेत आणि सध्या 763 जिल्ह्यांपैकी 743 जिल्ह्यांमध्ये ही योजना सुरु आहे. तसच, 2020-21 या आर्थिक वर्षात या योजनेद्वारे 665 कोटी 83 लाख रुपयांचा खप ,झाला आहे. त्यामुळे देशातील सर्वसामान्य नागरिकांच्या वैद्यकीय खर्चात साधारण 4 हजार कोटी रुपयांची बचत झाली आहे.
सर्वांना परवडणाऱ्या दरात दर्जेदार जेनेरिक औषधे उपलब्ध व्हावी या उद्देशाने प्रधानमंत्री भारतीय जन औषधी परियोजना या उपक्रमाची सुरुवात केंद्रीय खत आणि रसायन मंत्रालयाच्या औषध विभागाने केली होती. या योजनेच्या माध्यमातून विशेषत्वाने जेनेरिक औषधांची विक्री करणारी दुकाने, जन औषधी केंद्र या नावाने उघडण्यात आली. देशातील प्रत्येक जिल्ह्यात किमान एक जनऔषधी दुकान असावं या उद्देशाने, जनऔषधी योजना 2008 च्या नोव्हेंबरमध्ये सुरू करण्यात आली.
पंतप्रधान कार्यालय
पंतप्रधान 17 जुलै 2020 रोजी इकोसॉकच्या उच्च-स्तरीय विभागाला संबोधित करणार
 या वेळात आभासी माध्यमातून संबोधित करणार आहेत. पंतप्रधान नॉर्वेचे पंतप्रधान आणि संयुक्त राष्ट्रसंघाचे सरचिटणीस अँटोनियो गुटेरेस यांच्यासह समारोप सत्राला देखील संबोधित करणार आहेत.
वार्षिक उच्च-स्तरीय विभागामध्ये सरकार, खाजगी क्षेत्र, नागरी संस्था आणि शैक्षणिक संस्थांकडून उच्चस्तरीय प्रतिनिधींचे विविध गट सहभागी झाले आहेत. या वर्षाच्या उच्च-स्तरीय सत्राची संकल्पना आहे "कोविड-19 नंतर बहुपक्षीयवाद : 75 व्या वर्धापनदिनी आम्हाला कोणत्या प्रकारचे संयुक्त राष्ट्र आवश्यक आहे".
बदलते आंतरराष्ट्रीय वातावरण आणि कोविड-19 साथीच्या आजारानुसार आयोजित केलेले हे सत्र बहुपक्षीयतेला आकार देणाऱ्या महत्वपूर्ण शक्तींवर लक्ष केंद्रित करून मजबूत नेतृत्वाच्या माध्यमातून जागतिक अजेंड्याला पाठबळ देण्यासाठी मार्ग शोधणे, प्रभावी आंतरराष्ट्रीय संस्था, भागीदारीचे विस्तृतीकरण जागतिक सार्वजनिक वस्तूंचे महत्व वर्धित करण्यावर लक्ष केंद्रित करेल.
2021-22 या कालावधीसाठी 17 जून रोजी सुरक्षा मंडळाच्या अस्थायी सदस्य म्हणून भारताने केलेल्या जबरदस्त निवडणुकीनंतर, संयुक्त राष्ट्रांच्या व्यापक सभासदांना संबोधित करण्याची पंतप्रधानांची ही पहिली संधी असेल. संयुक्त राष्ट्रसंघाच्या स्थापनेच्या 75 व्या वर्धापनदिनानिमित्त इकोसॉकच्या उच्च-स्तरीय विभागाची संकल्पना देखील भारतीय सुरक्षा परिषदेच्या प्राधान्याने दिसून येते, ज्यात आम्ही कोविड-19 नंतरच्या जगात 'बहुपक्षीय सुधारणा' करण्याचे आवाहन केले आहे. ईकोसॉकचे उद्घाटन अध्यक्ष म्हणून भारताच्या भूमिकेची  पुनरावृत्ती आहे. पंतप्रधानांनी यापूर्वी जानेवारी 2016 मध्ये इकोसॉकच्या 70 व्या वर्धापन दिनानिमित्त मुख्य भाषण दिले होते.
अर्थ मंत्रालय
कोविड -19 चा सामना करण्यासाठी राज्यांना दिलेला निधी
कोविड -19 साथीच्या आजारामुळे उद्भवलेली परिस्थिती लक्षात घेऊन, या परिस्थितीचा सामना करण्यासाठी राज्यांना मजबूत करण्यासाठी, 3 एप्रिल 2020 रोजी केंद्र सरकारने राज्य आपत्ती प्रतिसाद निधीचा  11,092 कोटी रुपयांचा पहिला हप्ता राज्यांना वितरीत केला. केंद्रीय अर्थ व कॉर्पोरेट व्यवहार राज्यमंत्री अनुरागसिंग ठाकूर यांनी आज लोकसभेत विचारलेल्या लेखी प्रश्नाला उत्तर देताना ही माहिती दिली.
अधिक माहिती देताना ठाकूर म्हणाले की, राज्य सरकारांना वर्ष 2020-21 साठी सकल राज्य देशांतर्गत उत्पादनाच्या  दोन टक्क्यांपर्यंत अतिरिक्त कर्ज घेण्याची परवानगी देण्यात आली आहे. 2020-21 दरम्यान जीएसडीपीच्या 0.50 टक्के कर्ज खुल्या बाजारातून  घेण्यासाठी राज्यांना आधीच परवानगी दिली आहे. यातून 1,06,830 कोटी रुपये उभे करता येतील.
वितरीत निधीचा राज्य-निहाय तपशील परिशिष्ट-I आणि वर्ष 2020-21 साठी राज्यांना दिलेला जीएसडीपी च्या 0.5% अतिरिक्त कर्जाचा राज्य-निहाय तपशील परिशिष्ट-II मध्ये आहे असे ठाकूर यांनी सांगितले.
ANNEXURE-I
ANNEXURE-II
गृह मंत्रालय
केंद्रीय गृह आणि सहकार मंत्री अमित शाह यांनी नवी दिल्लीत सहाव्या राष्ट्रीय खाण आणि खनिजे परिषदेत केले मार्गदर्शन
खाणक्षेत्रासाठी योग्य धोरणे आखली नाहीत तर देशाचा विकास शक्य होणार नाही
नवी दिल्ली, 12 जुलै 2022
केंद्रीय गृह आणि सहकार मंत्री अमित शाह यांनी आज नवी दिल्ली येथे 6व्या 'खाणी आणि खनिजांवरील राष्ट्रीय परिषदेत मार्गदर्शन केले. या कार्यक्रमाला केंद्रीय खाण, कोळसा आणि संसदीय कामकाज मंत्री प्रल्हाद जोशी आणि केंद्रीय खाण, कोळसा आणि रेल्वे राज्यमंत्री रावसाहेब पाटील दानवे यांच्यासह अनेक मान्यवर उपस्थित होते.
देशाच्या आर्थिक विकासात खाणी, खनिजे आणि कोळसा क्षेत्राचे मोठे योगदान आहे. खाणी आणि खनिजांसाठी योग्य धोरणांशिवाय कोणत्याही देशाच्या विकासाची कल्पना करता येत नाही, असे प्रतिपादन अमित शाह यांनी यावेळी केले.
सध्याच्या सरकारने अमलात आणलेल्या सुधारणांमुळे कोळसा खाणी वाटपात खोलवर रुतून असलेला भ्रष्टाचार समूळ नष्ट केला आहे, असे शाह म्हणाले. पंतप्रधान नरेंद्र मोदी यांनी खाण क्षेत्रात सुधारणांना सर्वोच्च प्राधान्य दिले आहे.केंद्र सरकारने या मध्ये पारदर्शकता आणली, या क्षेत्रातले अडथळे दूर केले,आणि अनेक बाजूनी हे खाजगी क्षेत्रासाठी खुले केल्याचे त्यांनी सांगितले.
पर्यटन आणि हवाई क्षेत्रानंतर सर्वात मोठ्या प्रमाणावर रोजगार निर्मिती करणारे क्षेत्र म्हणून खाण आणि खनिज क्षेत्राचे नाव असल्याचे त्यांनी सांगितले.
N.Chitale/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 107
पंतप्रधान कार्यालय
पंतप्रधानांनी गुरु पौर्णिमेनिमित्त जनतेला दिल्या शुभेच्छा
नवी दिल्ली 13 जुलै 2022
पंतप्रधान नरेंद्र मोदी यांनी गुरुपौर्णिमेच्या पवित्र प्रसंगी, देशातील जनतेला शुभेच्छा दिल्या आहेत.
ट्वीट संदेशात, पंतप्रधान म्हणाले;
“गुरु पौर्णिमेनिमित्त सर्वांना शुभेच्छा. आजचा हा दिवस आपल्याला प्रेरणा देणाऱ्या, मार्गदर्शन करणाऱ्या आणि जीवनाविषयी अनेक गोष्टी शिकविणाऱ्या सर्व अनुकरणीय गुरुंविषयी कृतज्ञता व्यक्त करण्याचा आहे. आपल्या समाजाने शिक्षण आणि विद्वत्तेला प्रचंड महत्त्व दिले आहे. आपल्या गुरूंचे आशीर्वाद भारत देशाला नव्या उंचीवर घेऊन जावोत हीच सदिच्छा.”
पर्यटन मंत्रालय
‘देखो अपना देश’ या मोहिमेअंतर्गत पर्यटन मंत्रालयाच्या वतीने टाळेबंदी नंतरच्या काळात देशातील विविध पर्यटन स्थळांच्या मौलिक ठेव्याचे प्रदर्शन
नवी दिल्ली, 28 फेब्रुवारी 2021
भारत आता टाळेबंदीच्या नंतरच्या काळात असून, पर्यटन मंत्रालय आणि त्याची विभागीय कार्यालये 'देखो अपना देश' या मोहिमेअंतर्गत भारतातील विविध पर्यटन स्थळांच्या मौलिक ठेव्याचे आणि उत्पादनांचे प्रदर्शन करत असून पर्यटनाबाबत हितसंबंधी आणि नागरिकांमधे पर्यटन जनजागृती करण्यासाठी विविध उपक्रमांचे आयोजन करत आहे

पर्यटन मंत्रालयाच्या भारतीय पर्यटन विभाग, कोची कार्यालय आणि केरळ होम स्टे आणि टुरिझम सोसायटी यांनी एकत्रितपणे पर्यटन मंत्रालयाच्या घरगुती निवास/बी अँड बी युनिट मालकांना पर्यटनविषयक विविध योजनाविषयी अवगत करण्यासाठी नुकतीच एक कार्यशाळा आयोजित केली होती. या कार्यशाळेत निधी आणि साथी या आतिथ्य उद्योगासाठी सुरू केलेल्या प्रमाणपत्रासाठी आवश्यक ती माहिती देण्यात आली.

भारतीय पर्यटन विभाग, बंगळुरू कार्यालयाने दिनांक 22 फेब्रुवारी 2021 रोजी बंगळुरू येथे देखो अपना देश या उपक्रमाअंतर्गत उत्तरप्रदेशातील बौद्ध वारसा स्थळाविषयी आणि तीर्थक्षेत्र पर्यटन क्षमता यांची माहिती देण्यासाठी स्थानिक पर्यटन रोड शो चे आयोजन केले होते.
भारतीय पर्यटन विभाग, मुंबई कार्यालय दिनांक 23-24 फेब्रुवारी 2021रोजी पुणे येथे झालेल्या इंडिया इंटरनॅशनल ट्रॅव्हल मार्ट यात सहभागी झाला होता आणि त्यात अभ्यागतांना भारतातील विविध पर्यटनस्थळांचे प्रदर्शन दाखवित माहितीचे मार्गदर्शन केले. इंडिया टुरिझम मुंबई सहभागी होत असलेले पश्चिम विभागातील हे अशा प्रकारचे दुसरे प्रदर्शन आहे ज्यात पर्यटन स्थळे पुन्हा सुरू होऊन प्रत्यक्ष सहभाग घेणे शक्य झाले आहे.

दिनांक 24 फेब्रुवारी 2021 रोजी हैद्राबाद येथे पर्यटन मंत्रालयाच्या हैद्राबाद आणि वाराणसी कार्यालयांनी संयुक्तपणे देखो अपना देश या उपक्रमाअंतर्गत 'उत्तरप्रदेशला भेट द्या' या कार्यक्रमाचे आयोजन केले.

पर्यटन मंत्रालयाच्या भारतीय पर्यटन दिल्ली कार्यालयाने सुंदर नर्सरी येथे प्रादेशिक स्तरावर पर्यटन मार्गदर्शकांचा उत्साह वाढवण्यासाठी एकदिवसीय सहलीचे आयोजन केले ज्यात 70 प्रादेशिक पर्यटन मार्गदर्शकांनी सहभाग घेतला.यावेळी विभागीय संचालकांनी देशांतर्गत पर्यटनाला चालना देण्यासाठी पर्यटन मंत्रालय घेत असलेल्या पुढाकाराबद्दल माहिती दिली आणि आरएलजींनी त्यांचे अनुभव कथन करावे,असे आवाहन केले.

पर्यटन मंत्रालयाच्या भारत पर्यटन कार्यालयाने गुवाहाटी येथे नदी पर्यटन या विषयावर दिनांक 22 फेब्रुवारी 2021 रोजी कार्यशाळेचे आयोजन केले होते. या कार्यशाळेत 35 हितसंबंधित उपस्थित होते आणि यात ईशान्य विभाग आणि भारतातील नदीवरील जलपर्यटन या विषयावर भर दिला गेला.Jaydevi PS/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 141
संरक्षण मंत्रालय
संरक्षणमंत्र्यांनी संसदेत दिलेले निवेदन
नवी दिल्ली, 13 डिसेंबर 2022
रोजी संसदेच्या दोन्ही सभागृहांमध्ये संरक्षण मंत्री राजनाथ सिंह यांनी 13 डिसेंबर 2022 ला दिलेल्या निवेदनाचा अनुवाद खालीलप्रमाणे :
"माननीय सभापती/अध्यक्ष,
9 डिसेंबर 2022 रोजी अरुणाचल प्रदेशातील तवांग सेक्टरमध्ये आपल्या सीमेवर घडलेल्या घटनेबद्दल मला या सन्माननीय सदनाला माहिती द्यायची आहे.
9 डिसेंबर 2022 रोजी, पीएलएच्या सैनिकांनी तवांग सेक्टरच्या यांगत्से भागात प्रत्यक्ष नियंत्रण रेषेचे उल्लंघन करत तेथील स्थिती एकतर्फी बदलण्याचा प्रयत्न केला.चीनच्या या प्रयत्नांचा आपल्या लष्कराने खंबीरपणे आणि दृढतेने सामना केला. त्यानंतर दोन्ही सैन्यांमध्ये समोरासमोर शारीरिक झटापट झाली मात्र भारतीय लष्कराने शौर्य दाखवत पीएलए ला आपल्या हद्दीत घुसखोरी करण्यापासून रोखले आणि त्यांना त्यांच्या चौक्यांवर परत जाण्यास भाग पाडले. या झटापटीत दोन्ही बाजूचे काही जवान जखमी झाले. मी या सदनाला सांगू इच्छितो की, आपल्या बाजूला जीवितहानी किंवा कोणताही जवान गंभीर जखमी झालेला नाही.
भारतीय लष्करी कमांडर्सनी वेळीच हस्तक्षेप केल्यामुळे पीएलएचे सैनिक आपल्या ठिकाणी परत गेले. या घटनेचा पाठपुरावा करत, 11 डिसेंबर 2022 रोजी या भागातील स्थानिक कमांडरने प्रस्थापित व्यवस्थेनुसार , त्यांच्या चिनी समकक्षांसोबत ध्वज बैठक घेतली आणि या घटनेसंदर्भात चर्चा केली. चीनला अशा कृती टाळण्यास तसेच सीमेवर शांतता आणि स्थैर्य राखण्यास सांगण्यात आले. मुत्त्सदेगिरीच्या माध्यमातूनही हा मुद्दा चीनकडे उपस्थित करण्यात आला आहे.
मी या सदनाला आश्वस्त करू इच्छितो कि, आपले लष्कर आपल्या प्रादेशिक अखंडतेचे रक्षण करण्यासाठी वचनबद्ध आहेत आणि या विरोधातील कोणतेही प्रयत्न निष्फळ ठरवण्यासाठी सदैव तत्पर आहे. मला विश्वास आहे की, हे संपूर्ण सदन आपल्या जवानांच्या शौर्यपूर्ण प्रयत्नांमध्ये त्यांना एकमुखाने पाठबळ देण्यासाठी उभे राहील. जय हिंद !”N.Chitale/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 164
मत्स्योत्पादन, पशुविकास आणि दुग्धविकास मंत्रालय
वसंतपंचमीचे औचित्य साधून प्राणीमित्र पुरस्कार आणि जीवदया पुरस्कार 2021 प्रदान
कॉर्पोरेट श्रेणीत मुंबईतील टाटा ट्रस्ट फाऊंडेशनने पटकावला प्राणीमित्र पुरस्कार
भारतीय पशुकल्याण मंडळ म्हणजे देशातील प्राण्यांचे कल्याण आणि संरक्षण करणारी शीर्ष संस्था असून तिची स्थापना, पशूंशी क्रौर्यतापूर्ण व्यवहार करण्यास प्रतिबंध घालणाऱ्या 1960 च्या कायद्यातील चौथ्या कलमांतर्गत झाली आहे. या संस्थेने वर्ष 2021 साठी 14 प्राणीमित्र आणि जीवदया पुरस्कार प्रदान केले. पशुकल्याणाच्या क्षेत्रात भरीव कामगिरी करणाऱ्या व्यक्ती, संघटना आणि कॉर्पोरेट कंपन्यांना हे पुरस्कार देण्यात आले.
मासेमारी, पशुपालन आणि दुग्धव्यवसाय मंत्रालयाचे केंद्रीय मंत्री गिरीराज सिंग यांच्या हस्ते हे पुरस्कार देण्यात आले. वसंतपंचमीचे औचित्य साधून आयोजित झालेल्या या कार्यक्रमात सिंग यांनी प्राणीप्रेमींना शुभेच्छाही दिल्या.
पशुकल्याणासाठी निःस्वार्थ वृत्तीने केलेल्या कामाबद्दल मंत्रीमहोदयांनी पुरस्कारविजेत्यांचे अभिनंदन केले. अशा पुरस्कारांमुळे प्राणीपक्ष्यांची अधिक काळजी घेण्याची व त्यांचा चांगल्या पद्धतीने सांभाळ करण्याची प्रेरणा लोकांना मिळेल असा विश्वास, सिंग यांनी यावेळी व्यक्त केला. आपल्या मातृभूमीवरील प्रत्येक जीवाला इतरांबरोबर आनंदी, आरोग्यसंपन्न आणि समृद्ध आयुष्य जगता आले पाहिजे- हे भारतातील सर्वोच्च तत्त्वज्ञान त्यांनी अधोरेखित केले.
आत्यंतिक सेवाभावी वृत्तीने हजारो गायींची आणि त्यांच्या वंशाची काळजी घेणाऱ्या गोशाळांचे मंत्रिमहोदयांनी कौतुक केले. स्वावलंबी आणि स्वयंपूर्ण होण्यासाठी गोशाळांनी अभिनव संकल्पना आणि आधुनिक तंत्रज्ञानाचा अवलंब केला पाहिजे, यावर त्यांनी भर दिला. सर्वसामान्य जनतेमध्ये करुणा, दया, पशुकल्याण या मूल्यांबद्दल जिव्हाळा आणि जागृती निर्माण करण्याची गरज आहे असेही ते म्हणाले. तसेच प्राण्यांशी क्रौर्यपूर्ण व्यवहार करण्यास प्रतिबंध घालणाऱ्या कायद्याचे काटेकोर पालन होणे, ही काळाची गरज असल्याचेही त्यांनी सांगितले.
प्राणीमित्र आणि जीवदया पुरस्कार विजेत्यांची क्षेत्रनिहाय आणि श्रेणीनिहाय नावे पुढीलप्रमाणे-:
- प्राणीमित्र पुरस्कार-वैयक्तिक-श्री.योगेन्द्र्कुमार,नवी दिल्ली, श्री.मनीष सक्सेना, जयपूर, राजस्थान आणि श्री.श्यामलाल चौबिसा, उदयपूर, राजस्थान.
- प्राणीमित्र पुरस्कार- शौर्य- श्री.अनिल गंदस, गुरुग्राम, हरियाणा, कै.श्रीम. कल्पना वासुदेवन, कोइंबतूर, तामिळनाडू.
- प्राणीमित्र पुरस्कार –आजीवन प्राणिसेवा- मेजर जनरल  डॉ. आर.एम. खर्ब, AVSM, गुरुग्राम, हरियाणा, डॉ.एस.चिन्नी कृष्ण, चेन्नई, तामिळनाडू, आणि डॉ.एस.आर.सुंदरम, चेन्नई, तामिळनाडू.
- प्राणीमित्र पुरस्कार – पशुकल्याण संस्था/संघटना –वर्ल्ड संकीर्तन टूर ट्रस्ट, होडाल, हरियाणा, श्रीकरुणा फाउंडेशन ट्रस्ट, राजकोट, गुजरात आणि पीपल फॉर ऍनिमल्स, अहमदाबाद, गुजरात.
- प्राणीमित्र पुरस्कार – कॉर्पोरेट – टाटा ट्रस्ट फाउंडेशन, मुंबई, महाराष्ट्र.
- जीवदया पुरस्कार – पशुकल्याण संस्था/ संघटना – ध्यान फाउंडेशन, नवी दिल्ली आणि ऍनिमल एड चॅरिटेबल ट्रस्ट, उदयपूर, राजस्थान.
S.Tupe/J.Waishampayan/P.Kor
भारतीय निवडणूक आयोग
आसाम, केरळ, तामिळनाडू, पश्चिम बंगाल आणि पुदुच्चेरी या राज्यांच्या विधानसभांच्या सार्वत्रिक निवडणुका - निवडणुकांचे वेळापत्रक जाहीर
नवी दिल्ली, 26 फेब्रुवारी 2021
भारतीय निवडणूक आयोगाने आज आसाम, केरळ, तामिळनाडू, पश्चिम बंगाल आणि पुदुच्चेरी या राज्यांच्या विधानसभेच्या 2021 च्या सार्वत्रिक निवडणुकांचे वेळापत्रक जाहीर केले.
वेळापत्रक बघण्यासाठी येथे क्लिक करा.
Jaydevi PS/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 187
आरोग्य आणि कुटुंब कल्याण मंत्रालय
कोविड- 19 प्रतिबंधक लसीची राज्ये/केन्द्र शासित प्रदेशातील उपलब्धतेची अद्ययावत माहिती
राज्ये आणि केन्द्र शासित प्रदेशांना सुमारे 179.53 कोटीहून अधिक लसीच्या मात्रा केल्या उपलब्ध
राज्ये आणि केन्द्र शासित प्रदेशांकडे अजूनही 15.62 कोटींहून अधिक लसीच्या न वापरलेल्या उपयुक्त मात्रा शिल्लक
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,79,53,10,650
|
|
BALANCE AVAILABLE
|
|
15,62,60,351
केंद्र सरकारने आतापर्यंत 179.53  कोटींपेक्षा जास्त लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
15.62  कोटी न वापरलेल्या उपयुक्त मात्रा राज्ये आणि केन्द्र शासित प्रदेशांकडे शिल्लक आहेत
संरक्षण मंत्रालय
काश्मीर महिला क्रिकेट संघाने पुण्याला भेट दिली आणि दक्षिणी कमांडचे आर्मी कमांडर लेफ्टनंट जनरल जेएस नैन यांच्याशी संवाद साधला
पुणे, 9 फेब्रुवारी 2021
09 फेब्रुवारी 2021 रोजी, दक्षिणी कमांडचे जनरल ऑफिसर कमांडिंग-इन-चीफ लेफ्टनंट जनरल जे एस नैन यांनी जम्मू-काश्मीरच्या अनंतनाग येथील महिला क्रिकेट संघाशी पुणे येथील मुख्यालय दक्षिणी कमांड येथे असीम फाउंडेशनच्या सदस्यांसमवेत संवाद साधला. जम्मू-काश्मीरमधील अनंतनागमधील सर्व महिला क्रिकेटपटूचा संघ 04 फेब्रुवारी ते 15 फेब्रुवारी दरम्यान पुणे आणि मुंबईला भेट देणार आहे.पुणे स्थित असीम फाउंडेशन आणि भारतीय सैन्याच्या पुढाकाराने सीमावर्ती भागाला देशाच्या मुख्य भागाशी जोडण्यासाठी आणि खेळांना प्रोत्साहन देण्यासाठी या भेटीचे आयोजन केले आहे.
यावेळी साधलेल्या संवादात लेफ्टनंट जनरल जे एस नैन यांनी, महिला सक्षमीकरणावर विशेष भर देत दुर्गम भागात विकासास प्रोत्साहन देण्याच्या दिशेने भारतीय लष्कराच्या सातत्यपूर्ण पाठिंबा आणि संकल्पांचा पुनरुच्चार केला. सर्व प्रकारच्या कृतीमध्ये प्रामाणिकपणा, समर्पण, कठोर परिश्रम आणि नम्रतेचे महत्त्व त्यांनी अधोरेखित केले. स्थानिक विद्यार्थ्यांना आयआयटीमध्ये सामील होण्यासाठी तयार करण्याच्या सुपर 30 उपक्रमात सहभागी होण्यासाठी त्यांनी विद्यार्थ्यांना प्रोत्साहित केले. दरवर्षी विद्यार्थ्यांच्या सकारात्मक निकालामुळे या उपक्रमाला महत्त्व प्राप्त झाले आहे आणि केंद्रशासित प्रदेशातील आयआयटी इच्छुकांमध्ये ते खूप लोकप्रिय आहे. लष्कराच्या कमांडरनी यावेळी खेळाडूंशी संवाद साधला आणि महिला क्रिकेट संघ आणि असीम फाउंडेशनच्या प्रत्येक सदस्याचा सत्कार केला आणि उत्कृष्ट कामगिरीसाठी प्रेरित केले.
हा संघ पुण्यात स्थानिक महिला संघाबरोबर चार मैत्रीपूर्ण क्रिकेट सामने खेळणार असून या दौऱ्यात ते मुंबईलाही भेट देणार आहेत. काल, या संघाने औंध लष्करी तळाला भेट दिली , जिथे त्यांनी शिवनेरी ब्रिगेडच्या अधिकारी आणि सैन्याशी संवाद साधला आणि लष्करी जीवनाविषयी आणि प्रशिक्षण उपक्रमांविषयी माहिती जाणून घेतली .
M.Iyengar/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 75
श्रम आणि रोजगार मंत्रालय
पाच अखिल भारतीय सर्वेक्षणांसाठी श्रम विभागाकडून मास्टर ट्रेनर प्रशिक्षण कार्यक्रमाचे आयोजन
देशभरात पाच अखिल भारतीय सर्वेक्षण सुरु करण्यासाठी आयोजित होत असलेल्या प्रशिक्षण कार्यक्रमांच्या मालिकांतर्गत विभागाने कोलकाता येथे 24 ते 26 मार्च 2021 दरम्यान पर्यवेक्षक/ तपासनीस यांच्याकरिता स्थलांतरित मजुरांविषयीचे अखिल भारतीय सर्वेक्षण आणि अखिल भारतीय तिमाही आस्थापना आधारित रोजगार सर्वेक्षणविषयक प्रशिक्षण कार्यक्रमाचे आयोजन केले.
श्रम विभागाच्या अधिकाऱ्यांकडून हे प्रशिक्षण देण्यात आले आणि यामध्ये या सर्वेक्षणामध्ये सहभागी होणारे पर्यवेक्षक आणि विभागाचे अधिकारी सहभागी झाले होते. या कार्यक्रमात प्रत्यक्ष सहभागी होणाऱ्यांव्यतिरिक्त देशभरातील अनेक पर्यवेक्षक/ अधिकारी दूरदृश्य प्रणालीच्या माध्यमातून सहभागी झाले होते. दोन्ही प्रकारचे सर्वेक्षण करताना प्रभावी पद्धतीने पर्यवेक्षण करता यावे या उद्देशाने या अतिशय खडतर आणि सखोल अशा प्रशिक्षण कार्यक्रमांची रचना करण्यात आली आहे. स्थलांतरित मजुरांविषयीचे अखिल भारतीय सर्वेक्षण आणि अखिल भारतीय तिमाही आस्थापना आधारित रोजगार सर्वेक्षणासाठी सर्वेक्षण यंत्रणेबाबतचे तपशीलवार सादरीकरण यावेळी अधिकाऱ्यांकडून करण्यात आले. या दोन्ही सर्वेक्षणांसाठी पर्यवेक्षकांना सर्वेक्षणाचा उद्देश, सर्वेक्षण यंत्रणा आणि घरोघरी जाऊन करावयाचे फील्ड वर्क याची माहिती या दोन दिवसीय कार्यक्रमात समांतर सत्रांमध्ये देण्यात आली. दोन्ही सर्वेक्षणांमध्ये अतिशय उच्च दर्जाचे परिणाम प्राप्त करण्याच्या उद्देशाने या सर्वसमावेशक प्रशिक्षण कार्यक्रमांची रचना करण्यात आली होती.
स्थलांतरित मजुरांविषयीचे अखिल भारतीय सर्वेक्षण आणि अखिल भारतीय तिमाही आस्थापना आधारित रोजगार सर्वेक्षण एक एप्रिल 2021 पासून सुरू करण्यात येणार आहे. इतर तीन सर्वेक्षणे देखील एका पाठोपाठ एक पद्धतीने टप्प्याटप्प्याने सुरू करण्यात येणार आहेत. कामगार आणि रोजगार क्षेत्राशी संबंधित महत्त्वाची माहिती उपलब्ध करण्याचे काम या सर्व सर्वेक्षणांच्या माध्यमातून होणार आहे.
वाणिज्य आणि उदयोग मंत्रालय
कोविड महामारी दरम्यान आंतरिक व्यापार, उत्पादन, वितरण आणि जीवनावश्यक वस्तूंच्या लॉजिस्टिकच्या मुद्द्यांवर लक्ष ठेवण्यासाठी डीपीआयआयटी मध्ये नियंत्रण कक्ष
नवी दिल्ली, 23 एप्रिल 2021
केंद्र सरकारच्या वाणिज्य आणि उद्योग मंत्रालयांतर्गत कार्यरत उद्योग आणि अंतर्गत व्यापार संवर्धन विभागाने  कोविड-19 च्या नव्याने आलेल्या लाटेच्या पार्श्वभूमीवर विविध राज्ये / केंद्रशासित प्रदेशांनी घातलेल्या सध्याच्या निर्बंधांमुळे वस्तूंची वाहतूक व वितरण, उत्पादन, सामान्य माणसांना जीवनावश्यक वस्तूंचे वितरण आणि संबंधितांना होणार्या अडचणींवर लक्ष ठेवण्याचे ठरविले आहे. कोविड महामारी दरम्यान आंतरिक व्यापार, उत्पादन, वितरण आणि जीवनावश्यक वस्तूंच्या लॉजिस्टिकच्या मुद्द्यांवर लक्ष ठेवण्यासाठी डीपीआयआयटी नियंत्रण कक्ष स्थापन करत आहे. कोणतेही उत्पादन, वाहतूक, वितरण, घाऊक किंवा ई-कॉमर्स कंपन्यांना वस्तूंच्या वाहतुकीत आणि वितरणामध्ये किंवा संसाधनांची जमवाजमव करण्यासाठी अडचणी येत असल्यास खालील दूरध्वनी क्रमांक / ईमेल वर माहिती दिली जाऊ शकते:
दूरध्वनी क्रमांक:  23062383, 23062975
ई-मेल: dpiit-controlroom[at]gov[dot]in
वरील दूरध्वनी क्रमांक 24 एप्रिल 2021 रोजी सकाळी 8 ते 10 या वेळेत कार्यरत राहतील. या नियंत्रण कक्षाद्वारे विविध भागधारकांनी नोंदविलेले मुद्दे संबंधित राज्य / केंद्रशासित प्रदेश सरकारकडे उपस्थित केले जातील.S.Patil/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 183
अर्थ मंत्रालय
जीडीपी स्थिर राखण्यासाठी सरकारकडून कृती आराखडा
आर्थिक वर्ष 2021-22 साठी वित्तीय तूट 2021-22 च्या अर्थसंकल्पीय अंदाजानुसार 6.8 टक्के राहील असा अंदाज आहे. केंद्रीय अर्थ व कंपनी व्यवहार राज्यमंत्री अनुरागसिंग ठाकूर यांनी आज राज्यसभेत एका प्रश्नाच्या लेखी उत्तरात ही माहिती दिली.
ते म्हणाले की, पुनर्गठित वित्तीय मजबुतीकरणाचे उद्दिष्ट वित्तीय तूट 2025-2026 पर्यंत स्थूल राष्ट्रीय उत्पादनाच्या  4.5 टक्क्यांच्या खाली आणणे हे आहे.
ते पुढे म्हणाले की जीडीपी स्थिर राखण्या संदर्भात सरकारने विशेष आर्थिक आणि सर्वसमावेशक पॅकेज जाहीर केले ज्यामध्ये प्रधानमंत्री गरीब कल्याण योजना  आणि तीन आत्मनिर्भर भारत पॅकेजेसचा समावेश होता. केंद्रीय अर्थसंकल्प 2021-22 मध्ये, वित्तीय एकत्रीकरण आणि जीडीपी स्थिर राखण्यासाठी आरोग्य आणि कल्याण , भौतिक आणि आर्थिक भांडवल आणि पायाभूत सुविधा; महत्वाकांक्षी भारतासाठी सर्वसमावेशक विकास; मानवी भांडवलाचे पुनरुज्जीवन; अभिनवता, संशोधन आणि विकास ; आणि किमान सरकार आणि कमाल शासन.यासारख्या सहा स्तंभांअंतर्गत व्यापक आणि समावेशक आर्थिक विकासाला सहाय्य करण्यासाठी सरकारने अनेक उपाययोजना जाहीर केल्या.
Jaydevi PS/S.Kane/P.Kor